**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.10.2023, ora 08:00 – 08.10.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 08.10.2023, ora 07:00**

**RÂURI**

**Debitele au fost relativ staționare**.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crișul Negru, Arieș, Moravița, Cerna, Vedea, Tazlău, Rm. Sărat, Bârlad, Jijia, Bahlui, pe unii afluenți ai Oltului superior şi mijlociu, unii afluenți din bazinele superioare ale Mureșului și Argeșului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi relativ staționare.**

Sunt posibile creşteri de niveluri şi debite pe unele râuri din zonele de deal şi munte din nordul, centrul şi vestul țării, ca urmare a precipitațiilor, în general slabe cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 07.10.2023 – 08.10.2023 a fost în scădere, având valoarea de 2300 m3/s**, sub media multianuală a lunii octombrie (3850 m3/s) .

În aval de Porţile de Fier debitele au fost în scădere pe sectorul Gruia – Galați și staționare pe sectorul Isaccea – Tulcea.

**Debitul la intrarea în țară (secțiunea Baziaș) va fi staționar (2300 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 07.10.2023, ora 09:00 –08.10.2023, ora 06:00**

**Administraţia Naţională de Meteorologie** (A.N.M.) a emis în data de 07.10.2023, la ora 10:00, **Atenționarea Meteorologică nr. 132**, conform căreia:

**- COD GALBEN:** ,,*În intervalul 7 octombrie, ora 10 – 8 octombrie, ora 11, în Carpații Orientali și local în Munții Apuseni, vântul va avea intensificări, cu viteze de 60...80 km/h, iar la peste 1700 m, rafalele vor depăși 90...100 km/h. Sâmbătă (7 octombrie), intensificări ale vântului vor fi local și temporar și în restul zonei montane, în nordul, estul și sud-estul teritoriului, cu viteze în general de 45...50 km/h. Duminică (8 octombrie), vântul va avea intensificări în cea mai mare parte a țării.”*

Această **Atenționare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, BACĂU, BIHOR, BISTRIŢA-NĂSĂUD, BUZĂU, CLUJ, COVASNA, HARGHITA, MARAMUREŞ, MUREŞ, NEAMŢ, SUCEAVA şi VRANCEA (13 prefecturi) – COD GALBEN.*

**ÎN ŢARĂ**

Temperaturile au crescut față de intervalul anterior în aproape toată țara, astfel încât au fost în continuare peste mediile climatologice specifice datei, cu abateri pozitive de 2...5 grade, iar în Moldova de până la 7...8 grade. Cerul a fost mai mult senin ziua, dar spre seară și noaptea s-a înnorat treptat în nord, centru și vest și izolat a plouat slab. Vântul a prezentat intensificări pe crestele montane, mai susținute în Carpații Orientali, cu rafale de 70...90 km/h, iar cu viteze de în general de 45...55 km/h local în Moldova, Dobrogea și izolat în estul Munteniei, Transilvania și Crișana. Temperaturile maxime au fost cuprinse între 17 grade la Joseni și 27 de grade la Focșani și Calafat, iar la ora 06 se înregistrau valori termice cuprinse între 5 grade la Apa-Neagră, Bozovici și Sfântu Gheorghe (CV) și 19 grade la Botoșani și Târgu Ocna. Mai ales dimineața, izolat în depresiuni s-a format ceață.

*Observații: de ieri dimineață de la ora 6 au fost în vigoare 4 atenționări cod galben pentru fenomene meteo periculoase imediate: 2 emise de către SRPV Sibiu și câte 1 emisă de către SRPV Bacău și SRPV Cluj.*

**LA BUCUREŞTI**

Vremea s-a menținut caldă pentru această dată. Cerul a fost mai mult senin, iar vântul a suflat în general moderat pe parcursul zilei, apoi a slăbit în intensitate. Temperatura maximă a fost de 25 de grade la Afumați și de 26 de grade la Filaret și Băneasa, iar la ora 6 se înregistrau 8 grade la Băneasa și 12 grade la Afumați și Filaret.

**3. Prognoza meteorologică în intervalul 08.10.2023, ora 09:00 –09.10.2023, ora 09:00**

**ÎN ŢARĂ**

Vremea va fi vântoasă în cea mai mare parte a țării și se va răci, ziua în jumătatea nordică, iar noaptea și în rest. Cerul va avea înnorări și va ploua la munte, în nord și centru, local în est și sud-est și izolat în celelalte regiuni. La altitudini mari, cu precădere în Carpații Orientali, vor fi posibile precipitații mixte. Vântul va avea temporar intensificări, mai ales pe parcursul zilei, cu viteze în general de 50...65 km/h, iar pe crestele Carpaților Meridionali și de Curbură, rafalele vor depăși 80...90 km/h. Temperaturile maxime se vor situa în general între 14 și 28 de grade, iar cele minime între -2 și 11 grade, mai coborâte în estul Transilvaniei. Izolat se va forma ceață, iar spre sfârșitul intervalului, pe alocuri în nord și centru va fi brumă.

**LA BUCUREŞTI**

Vremea va fi vântoasă. Cerul va fi variabil, cu probabilitate mai mare spre seară și noaptea pentru înnorări și averse. Vântul va avea intensificări temporare, cu rafale în general de 50...55 km/h. Temperatura maximă se va situa în jurul a 27 de grade, iar cea minimă va fi de 7...8 grade, mai scăzută la periferie.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite**.**

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**